CELEX: 22004D0089
Language: lt
Date: 1086652800000
Title: 2004/89/: 2004 m. birželio 8 d. EEE jungtinio komiteto sprendimas Nr. 89/2004, iš dalies keičiantis EEE susitarimo 31 protokolą dėl bendradarbiavimo konkrečiose, su keturiomis laisvėmis nesusijusiose srityse

25.11.2004   
            
            
               LT
            
            
               Europos Sąjungos oficialusis leidinys
            
            
               L 349/51
            
         
      EEE JUNGTINIO KOMITETO SPRENDIMAS
   
   Nr. 89/2004
   2004 m. birželio 8 d.
   iš dalies keičiantis EEE susitarimo 31 protokolą dėl bendradarbiavimo konkrečiose, su keturiomis laisvėmis nesusijusiose srityse
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 1999 m. lapkričio 26 d. EEE jungtinio komiteto sprendimu Nr. 173/1999 (1).
            
         
               (2)
            
            
               Reikėtų išplėsti Susitarimo šalių bendradarbiavimą, kad būtų įtrauktas 2003 m. gruodžio 8 d. Europos Parlamento ir Tarybos sprendimas Nr. 20/2004/EB, sukuriantis Bendrijos veiksmų remiant vartotojų politiką 2004–2007 m. bendrąjį finansavimo planą (2).
            
         
               (3)
            
            
               Siekiant šio tikslo, Susitarimo 31 protokolas turėtų būti iš dalies pakeistas taip, kad leistų vykdyti tokį platesnį bendradarbiavimą nuo 2004 m. sausio 1 d,
            
         NUSPRENDĖ:
   1 straipsnis
   Į Susitarimo 31 protokolo 6 straipsnio 3 dalį įtraukiama ši pastraipa:
   
      „ELPA valstybės nuo 2004 m. sausio 1 d. dalyvauja Bendrijos veikloje, kuri gali būti vykdoma remiantis toliau nurodytu aktu ar aktais, kurie gali būti priimti dėl šio akto:
      
                  —
               
               
                  
                     32004 D 0020: 2003 m. gruodžio 8 d. Europos Parlamento ir Tarybos sprendimas Nr. 20/2004/EB, sukuriantis Bendrijos veiksmų remiant vartotojų politiką 2004–2007 m. bendrąjį finansavimo planą. (OL L 5, 2004 1 9, p. 1).“
               
            
   2 straipsnis
   Šis sprendimas įsigalioja tą dieną, kai EEE jungtinis komitetas gavo paskutinį pranešimą pagal Susitarimo 103 straipsnio 1 dalį (3).
   Jis taikomas nuo 2004 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. birželio 8 d.
      
         
            EEE jungtinio komiteto vardu
         
         
            Pirmininkas
         
         S. GILLESPIE
         
      
   
   
      (1)  OL L 61, 2001 3 1, p. 33.
   
      (2)  OL L 5, 2004 1 9, p. 1.
   
      (3)  Konstituciniai reikalavimai nenurodyti.